**2021. évi járdaépítési program Péteriben**

**Pályázati felhívás**

Tekintettel a Kormány 478/2020. (XI. 03.) Korm. rendeletével elrendelt veszélyhelyzet miatt alkalmazandó, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörre Péteri Község Önkormányzata nevében Péteri Község Polgármestere az alábbi pályázatot írja ki:

1. **A pályázat célja:** a lakossági önerővel megvalósuló járdaépítés és járdafelújítás támogatása, egyben a járdaépítés és járdafelújítás utcaszintű lakossági együttműködéssel történő megvalósításának ösztönzése.
2. **A pályázók köre**: pályázatot nyújthatnak Péteri község közigazgatási területén járdával kiszolgált vagy kiszolgálandó ingatlanok tulajdonosai (tulajdonközösség esetén a tulajdonostársak), továbbá ezen ingatlanok bérlői, használói, valamint haszonélvezői, illetve az általuk létrehozott közösségek.
3. **A pályázaton való részvétel feltétele:**
4. a pályázók vállalják, hogy a járda építéséhez szükséges építőanyagot beszerzik,
5. a pályázó vállalja a járda megépítését, vagy megépíttetését.

A gyalogjárda építési támogatás a gépkocsibeállók és átereszek felületének rendezéséhez, építéséhez is használható.

1. **Pályázatok beadása:** a pályázatokat a kiírás 1. számú melléklete szerinti pályázati adatlapon lehet benyújtani.

A pályázati adatlap letölthető a [www.peteri.hu](http://www.peteri.hu) honlapról.

A pályázatokat személyesen a Polgármesteri Hivatalban (Kossuth Lajos u. 2.) zárt borítékban kell leadni.

A borítékon fel kell tüntetni a pályázat megnevezését: „2021. évi Járdaépítési program”

1. **A pályázat benyújtásának legkésőbbi határideje:** a forrás kimerülése.
2. **A pályázatok elbírálása**: a pályázatokat ***Péteri Község Önkormányzatának Képviselő-testülete bírálja el.***
3. **Elbírálási határidő**: A beérkezett pályázatok folyamatosan kerülnek elbírálásra a 2021. évi meghatározott 2.000.000 forint keretösszeg erejéig.
4. **A pályázatok elbírálásának szempontjai:**
   1. a tervezett járda hosszának aránya az ingatlan kerítésének hosszával,
   2. a tervezett járdaépítésben résztvevő ingatlanok száma,
   3. a járdaépítés hatására az érintett utca biztonságos gyalogosforgalmának teljes körűsége,
   4. településrendezési szempontok alapján történő kialakítás.
5. **A támogatás alapja, módja, mértéke, a felhasználás feltételei:**
6. ***a forrást Péteri Község Önkormányzata a 1/2021. (III.06.) számú önkormányzati rendeletének megfelelően a költségvetésben erre a célra elhatárolt járdafejlesztési keretének terhére biztosítja.***
7. az adott pályázatra vonatkozó támogatásként a járdaépítés és - felújítás anyagköltségeit betonjárda esetén 3.000 Ft/m2 mértékig, térkő járda esetén 5.000 Ft/m2 mértékig biztosítja az Önkormányzat. A kivitelezésről a pályázónak kell gondoskodnia.
8. a támogatás igényelhető az alábbiakra: sóder, cement, mixerbeton, földnedves beton, térkő, szegélykő.
9. a támogatás összege a Péteri Község Önkormányzata (címe: 2209 Péteri, Kossuth Lajos u. 2.; adószáma: 15734707-2-13) nevére és címére kiállított, a járdaépítéshez felhasznált építőanyagról szóló számla alapján kerül kifizetésre. A támogatás felhasználását a számla benyújtása után az Önkormányzat munkatársai ellenőrzik. A támogatás a bírálati szempontoknak való megfelelés és a 9. a) pontban meghatározott költségvetési keret függvénye,
10. a járdaépítéshez e támogatáson felül további támogatás nem adható.
11. **Műszaki feltételek:**

A készítendő betonjárda vastagsága 10 cm, szélessége igazodik az helyszíni lehetőségekhez, maximális szélessége 1,5 m. A járdában 2-3 méterenként szükséges a hosszal merőleges dilatáció kialakítása. Szinteltérésnél lépcsőszerű akadály nem építhető be. Gépkocsibeálló építése esetén a beton minimum vastagsága 20 cm, és betonháló beépítése szükséges.

1. **A pályázattal kapcsolatos egyéb tudnivalók, információk** a [peteriazotthonunk@peteri.hu](mailto:peteriazotthonunk@peteri.hu) mail címen vagy telefonon a 29/314-069-es számon a Polgármesteri Hivatalban ügyfélfogadási időben kaphatók.

**Ügyfélfogadási idő**: Hétfő: 13.00-17.30,

Szerda 8.00-12.00 és 13.00-16.00,

Péntek: 8.00-12.00

Péteri, 2021. április 16.

Petőné Vizi Valéria

polgármester